BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj : 126 0 Mal 183042 21 I 
Lukavac, 26.09.2022. godine 


Općinski sud u Lukavcu, sudija Azra Bojić, u pravnoj stvari tražioca izvršenja S. O., Sarajevska broj 1, Lulavac kojeg zastupa punomoćnik Tefida Mušanović, advokat iz Lukavca, protiv izvršenika Š. M, ……., Puračić, radi naplate novčanog potraživanja, dana 26.09.2022. godine donio je 

Z A K LJ U Č A K   O   P R O D A J I

1. Određuje se drugo ročište za prodaju popisane pokretne stvari izvršenika za dan 20.10.2022. godine u 14,45 sati u prostorijama Općinskog suda u Lukavcu, sudnica broj 23, a prodaja će se izvršiti putem usmenog javnog nadmetanja.

2. Predmet javne prodaje je popisana pokretna stvar izvršenika, popisana od službenog  lica ovog suda i to:


· Motorno vozilo marke RENAULT CLIO, bijele boje, registarskih oznaka T18-M-480 - procijenjena vrijednost 2.000,00 KM
· TV plazma SAMSUNG 32 inča, crne boje - procijenjena vrijednost 200,00 KM
· Električni šporet - procijenjena vrijednost 150,00 KM
· Mašina za suđe BOCH - procijenjena vrijednost 250,00 KM
· Veš mašina BEKO - procijenjena vrijednost 250,00 KM
· Drvena TV komoda - procijenjena vrijednost 300,00 KM
· Spavaća soba, krevet - procijenjena vrijednost 500,00 KM
· Spavaća soba, krevet - procijenjena vrijednost 500,00 KM
· Komoda u spavaćoj sobi - procijenjena vrijednost 400,00 KM
· Cipelar, komoda u hodniku - procijenjena vrijednost 300,00 KM

3. Kako se radi o drugom ročištu za javno nadmetanje, pokretna stvar koja je predmet prodaje, može se prodati bez ograničenja u pogledu iznosa njene cijene. (član 131.   stav 4. Zakona o izvršnom postupku FBiH ( Službene novine FBiH broj 32/03, 52/03, 33/06, 39/09, 39/09, 35/12, 46/16). 

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

6. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.




								                     S u d i j a
									        Azra Bojić

Pouka o pravnom lijeku:
Protiv zaključka nije dopušten pravni lijek.

